1. ΑΝΑΓΚ. ΝΟΜΟΣ υπ’ αριθ. 1027 της 28 Φεβρ./2 Μαρτ. 1946 (ΦΕΚ Α΄  78) Περί οργανώσεως της Κοινωνικής Προνοίας του Προσωπικού ΤΤΤ. και επιβολής ειδικού τέλους υπέρ διαφόρων σκοπών ταύτης. Άρθρ.1.-1.Συνιστάται Κλάδος Υγειονομικής Ασφαλίσεως Προσωπικού ΤΤΤ εις ον είναι υποχρεωτικώς ησφαλισμένον το μόνιμον εν γένει προσωπικόν της Υπηρεσίας Τ.Τ.Τ. και του Ταχ. Ταμιευτηρίου, ως και οι συνταξιούχοι φυματικοί Τ.Τ.Τ. 2.Ο Κλάδος Υγειονομικής Ασφαλίσεως περιλαμβάνει: α)Την ασφάλισιν κατά του κινδύνου της φυματιώσεως, λειτουργούσαν δια του κατά τον Α.Ν. 1676/1939, ως ετροποποιήθη μεταγενεστέρως, Ειδικού Λογαριασμού Προνοίας Φυματικού Προσωπικού ΤΤΤ. β)Την ασφάλισιν κατά του κινδύνου ασθενείας, λειτουργούσαν δια του Ταμείου Υγείας Προσωπικού ΤΤΤ. Τα της λειτουργίας του Ταμείου Υγείας, της συμπληρώσεως των πόρων τούτων, ως και πάσα λεπτομέρεια αφορώσα την εκπλήρωσιν του σκοπού του Ταμείου τούτου, καθορίζονται δια Δ/τος, εκδιδομένου υπό των Υπουργών Τ.Τ.Τ. και Εργασίας. Δια της παρ. 3 του άρθρ. 7 του Νόμ. 501/1947 ωρίσθη ότι το Δ/μα τούτο εκδίδεται προτάσει του επί των ΤΤΤ Υπουργού (νυν του Υπουργού Συγκοινωνιών και Δημοσίων Έργων). Πάσα διάταξις Νόμου ή Δ/τος αναφερομένου εις το προ της ισχύος του παρόντος υφιστάμενον Ταμείον Υγείας Προσωπικού ΤΤΤ ως είχεν μετονομασθή ο Κλάδος νοσοκομειακής Περιθάλψεως του Μονίμου Προσωπικού ΤΤΤ καταργείται. 3.Ο Ειδικός Λογαριασμός Προνοίας Φυματικού Προσωπικού ΤΤΤ και ο Λογαριασμός του Ταμείου Υγείας διατηρούσιν αυτοτέλειαν και τηρούνται χωριστά. 4.Ο Κλάδος Υγειονομικής Ασφαλίσεως Προσωπικού ΤΤΤ υπάγεται εις την Υπηρεσίαν Ασφαλιστικών Ταμείων ΤΤΤ. Άρθρ.2.-1-3.(Αι παράγραφοι αύται, καθιερούσαι ειδικόν τέλος υπέρ της Κοινων. Προνοίας Προσωπικού Τ.Τ.Τ., εισπραττόμενον επί μεν των επιστολών δι’ ειδικού γραμματοσήμου, επί δεν των τηλεγραφημάτων και τηλεφωνημάτων δια συνεισπράξεως αυτού μετά των συνήθων τηλεγραφικών και τηλεφωνικών τελών, αντικατεστάθησαν δια των άρθρ. 1 και 3 του Ν.Δ. 97 της 9/11 Σεπτ. 1946. Ακολούθως όμως το τέλος τούτο κατηργήθη δια της παρ. 2 του άρθρ. 1 του Νόμ. 2045/1952. 3.Το υπό του άρθρ. 5 του Α.Ν. 1676/1939 «περί προστασίας Φυματικού Προσωπικού ΤΤΤ» προβλεπόμενον ειδικόν τέλος υπέρ των Φυματικών ΤΤΤ υπαλλήλων, ως και το υπό του αυτού άρθρου προβλεπόμενον ειδικόν γραμματόσημον καταργούνται. 5.Δι’ αποφάσεως του Υπουργού ΤΤΤ δημοσιευομένης εις την Εφημερίδα της Κυβερνήσεως καθορισθήσεται ο τρόπος της αποδόσεως εις τους κατά την παρ. 2 του παρόντος άρθρου δικαιούχους λογαριασμούς του εκ του τέλους Προνοίας ΤΤΤ εσόδου ως και πάσα άλλη λεπτομέρεια εφαρμογής του παρόντος άρθρου. Άρθρ.3.-(Αντικαθίσταται το εδάφ. 3 της παρ. 4 του άρθρ. 20 του Νόμ. 1657/1944). Η ισχύς του παρόντος νόμου, υποβληθησομένου προς κύρωσιν εις την Βουλήν, άμα συνερχομένην, άρχεται από της δημοσιεύσεως αυτού εις την Εφημερίδα της Κυβερνήσεως. 